Patvirtinta:

2018-09-11

Vilniaus miesto tikslinės teritorijos vietos veiklos grupės

Valdybos

**VILNIAUS MIESTO VIETOS PLĖTROS 2016 – 2022 METŲ STRATEGIJOS UŽDAVINIO**

**. ĮGYVENDINTI DARBINGŲ NEAKTYVIŲ GYVENTOJŲ VERSLO (UŽIMTUMO) AKSELERAVIMO PROGRAMAS, SKATINTI SOCIALINIO VERSLO PLĖTRĄ PER BENDRUOMENES BEI NEVYRIAUSYBINES ORGANIZACIJAS VIETOS PLĖTROS PROJEKTINIŲ PASIŪLYMŲ VERTINIMO IR ATRANKOS VIDAUS TVARKOS APRAŠAS**

1. **BENDROSIOS NUOSTATOS**
2. Vilniaus miesto vietos plėtros 2016 – 2022 metų strategijos vietos plėtros projektinių pasiūlymų

vertinimo ir atrankos vidaus tvarkos aprašas (toliau – aprašas) parengtas vadovaujantis vietos plėtros strategijų atrankos ir įgyvendinimo taisyklėmis, patvirtintomis Lietuvos Respublikos vidaus reikalų ministro 2015 m. gruodžio 11 d. įsakymu Nr. 1V-992 „Dėl vietos plėtros strategijų atrankos ir įgyvendinimo taisyklių patvirtinimo“ (toliau – Vietos plėtros strategijų atrankos ir įgyvendinimo taisyklės), atsižvelgiant į Vilniaus miesto „Šiaurinės“ ir „Pietinės“ tikslinių teritorijų bei Žirmūnų ir Naujininkų seniūnijų vietos plėtros strategijos dalyje „Vietos plėtros strategijos valdymo ir stebėsenos tvarkos apibūdinimas“ aprašytą veiksmų ir juos įgyvendinančių projektų vykdytojų atrankos įgyvendinimo procedūrą.

1. Apraše pateikiama vietos plėtros projektinių pasiūlymų, skirtų Vilniaus miesto „Šiaurinės“ ir

„Pietinės“ tikslinių teritorijų bei Žirmūnų ir Naujininkų seniūnijų vietos plėtros strategijos uždavinio **į***gyvendinti darbingų neaktyvių gyventojų verslo (užimtumo) akseleravimo programas, skatinti socialinio verslo plėtrą per bendruomenes bei nevyriausybines organizacijas* vertinimo ir atrankos procedūra.

2.1.Projektams įgyvendinti numatoma skirti iki 59196,78€ eurų, iš kurių iki 50650,02 eurų – Europos Sąjungos (toliau – ES) struktūrinių fondų (Europos socialinio fondo) lėšos, iki 17464,29 eurų – Lietuvos Respublikos valstybės biudžeto lėšos ir prisidedant iki 18882,84 eurų– privačiomis lėšomis. Sumos gali būti keičiamos Valdybos sprendimu atsižvelgiant į gautas paraiškas.

2.2.Priemonės tikslas: Sudaryti palankias sąlygas mažinti gyventojų socialinę atskirtį, didinti verslumą ir užimtumą darbo rinkoje, pasitelkiant vietos bendruomenę.

2.3.Uždavinys: Įgyvendinti darbingų neaktyvių gyventojų verslo (užimtumo) akseleravimo programas, skatinti socialinio verslo plėtrą per bendruomenes bei nevyriausybines organizacijas.

2.4.Veiksmai:

1. Darbo paieškos, verslo idėjos vystymo pagalbos teikimas darbingiems neaktyviems asmenims, pasitelkiant savipagalbos/ problemų sprendimo grupes. Veiksmui įgyvendinti numatoma skirti iki 32431,2 eurų

2. Paramos socialinio verslo kūrimuisi teikimas darbingiems neaktyviems gyventojams. Veiksmui įgyvendinti numatoma skirti iki 73621,92 eurų.

3. Verslo pradžiai reikalingos įrangos laikinas suteikimas. Veiksmui įgyvendinti numatoma skirti iki 86490 eurų

4. Motyvacinių, informacinių, darbo paieškos mokymų ir renginių organizavimas bedarbiams ir ekonomiškai neaktyviems asmenims. Veiksmui įgyvendinti numatoma skirti iki 59196,78 eurų

2.5. Kiekvienam Veiksmui sudaromas atskiras projektinių pasiūlymų sąrašas.

2.6. Vienam 2.4 punkte nurodytam veiksmui tas pats asmuo teikiamuose projektiniuose pasiūlymuose gali būti vieną kartą pareiškėju ir vieną kartą partneriu. Jei vienam 2.4 punkte nurodytam veiksmui gaunamos dvi ar daugiau paraiškų, kuriose pareiškėju arba partneriu yra tas pats asmuo, laikoma, kad aprašo sąlygų neatitinka visos paraiškos. Paraiškų skaičius atskiriems veiksmams yra neribojamas.

2.7. Aprašu numatytiems veiksmams remiamos šios veiklos:

1) veiklos atitinkančios Vilniaus miesto VVG strategiją;

2) bendruomenės inicijuojamos veiklos, skirtos mažinti gyventojų esamą socialinę atskirtį;

3) bendruomenės verslumui didinti (t. y., verslo kūrimui ir pradedamo verslo plėtojimui reikalingiems gebėjimams stiprinti) skirtų neformalių iniciatyvų įgyvendinimas:

4) gyventojų informavimas, konsultavimas, neformalusis mokymas, siekiant paskatinti juos pradėti verslą;

5) pagalbos verslo pradžiai teikimas, t. y.:

1. informavimo, konsultavimo (įskaitant mentorystę), mokymo, pagalbos randant tiekėjus ir klientus, metodinės pagalbos ir kitų paslaugų verslui aktualiais klausimais teikimas jauno verslo subjektams;

2. verslo pradžiai reikalingų priemonių (t. y. patalpų, techninės, biuro ar kitos įrangos) suteikimas naudoti jauno verslo subjektams. Šiame papunktyje nurodyta veikla finansuojama, jeigu ji projekte vykdoma kartu su bent viena iš 1 papunktyje nurodytų veiklų.

6) bendradarbiavimo ir informacijos sklaidos tinklų, reikalingų nurodytų veiklų vykdymui, vietos plėtros strategijos ir (ar) jai įgyvendinti skirtų projektų tikslų pasiekimui užtikrinti, kūrimas ir palaikymas (įskaitant bendradarbiavimą su kitų miestų, kaimo vietovių, žuvininkystės regionų vietos veiklos grupėmis).

7) gyventojų savanoriškos veiklos skatinimas (įskaitant savanoriškoje veikloje ketinančių dalyvauti asmenų ir savanorius priimančių organizacijų konsultavimą, informavimą), atlikimo organizavimas ir savanorių mokymas, remiama tiek, kiek reikalinga nurodytoms veikloms vykdyti. Šiame papunktyje nurodytos veiklos finansuojamos, jeigu jos projekte vykdomos kartu su bent viena iš aukščiau nurodytų veiklų.

2.8. Pagal Aprašą nefinansuojama:

1) teritorinėse darbo biržose bedarbiais registruotų asmenų profesinis mokymas ir darbo įgūdžių įgijimas, ugdymas darbo vietoje;

2) narkotikų, tabako ir alkoholio kontrolės departamento, viešosios įstaigos Romų visuomenės centro, Lietuvos čigonų bendrijos „Čigonų laužas“, Lietuvos romų bendruomenės, Romų integracijos namų, Romų integracijos centro ir (ar) Lietuvos čigonų bendrijos „Čigonų laužas“ Šalčininkų skyriaus vykdomos veiklos, kurios finansuojamos pagal Socialinės apsaugos ir darbo ministerijos administruojamas veiksmų programos įgyvendinimo priemones Nr. 08.3.1-ESFA-V-411 „Asmenų, priklausomų nuo psichoaktyviųjų medžiagų, socialinė integracija“ ir Nr. 08.3.1-ESFA-V-412 „Romų socialinė integracija“;

3) Švietimo mainų paramos fondo, Kvalifikacijų ir profesinio mokymo plėtros centro, Švietimo aprūpinimo centro ir Ugdymo plėtotės centro vykdomos neformaliojo švietimo veiklos;

4) savivaldybių administracijų, savivaldybių visuomenės sveikatos biurų, psichikos sveikatos centrų ir asmens sveikatos priežiūros įstaigų, teikiančių pirminės asmens sveikatos priežiūros paslaugas ir turinčių sutartis su teritorinėmis ligonių kasomis dėl šių paslaugų apmokėjimo, veiksmai, kurie yra skirti informuoti, šviesti gyventojus sveikatos stiprinimo klausimais ir (ar) ugdyti jų sveiką gyvenseną (mokymai, renginiai, praktiniai užsiėmimai) neįgaliųjų sveikatos, sveiko senėjimo ir (arba) tuberkuliozės, kraujotakos sistemos, galvos smegenų kraujotakos, onkologijos, vaikų ligų ir (ar) traumų ir išorinių mirties priežasčių prevencijos srityse;

5) viešosios įstaigos „Versli Lietuva“ vykdomos verslo subjektų konsultavimo veiklos ir įmonių, kurios yra gavusios finansavimą pagal Ūkio ministerijos administruojamą priemonę Nr. 03.1.1-IVG-T-819 „Verslo konsultantas LT“, konsultavimas;

6) įmonių ir jų produkcijos pristatymas užsienyje vykstančiose tarptautinėse parodose, mugėse ir verslo misijose;

7) paskolų, garantijų, dotacijų, pašalpų fiziniams ir juridiniams asmenims teikimas;

8) mokymas pagal formaliojo švietimo (įskaitant profesinio mokymo) ar studijų programas;

9) verslo pradžiai reikalingos pagalbos teikimas jauno verslo subjektams, kurie vykdo verslą žuvininkystės, akvakultūros ar pirminės žemės ūkio produktų gamybos (įskaitant produktų paruošimą pardavimui pirmą kartą ir produktų pardavimą perpardavėjams arba perdirbėjams pirmą kartą) sektoriuose ir (arba) platinimo tinklų užsienio valstybėse kūrimo ir veikimo srityje;

10) projektai neatitinkantis Vilniaus VVG Strategijos.

2.9. Pagal Aprašą galimi pareiškėjai:

1)viešieji juridiniai asmenys, kurių veiklos vykdymo vieta yra vietos plėtros strategijos įgyvendinimo teritorijoje.

2) privatūs juridiniai asmenys, kurių veiklos vykdymo vieta yra vietos plėtros strategijos įgyvendinimo teritorijoje;

2.10. Pagal Aprašą galimi partneriai:

1) viešieji juridiniai asmenys, kurių veiklos vykdymo vieta yra vietos plėtros strategijos įgyvendinimo teritorijoje ar besiribojančioje teritorijoje;

2) privatūs juridiniai asmenys, kurių veiklos vykdymo vieta yra vietos plėtros strategijos įgyvendinimo teritorijoje ar besiribojančioje teritorijoje.

2.11. Pareiškėju (projekto vykdytoju) ir partneriu gali būti juridiniai asmenys ar jų filialai, atstovybės.

2.12. Pareiškėjas turi būti įregistruotas Juridinių asmenų registre ir veikti ne trumpiau nei 3 metus.

2.13. Tuo atveju, kai pareiškėjas projektą numato įgyvendinti kartu su partneriu (-iais), pareiškėjas turi paraiškoje pagrįsti partnerio įtraukimo į projektą būtinumą ir iki paraiškos dėl projekto finansavimo pateikimo įgyvendinančiajai institucijai dienos sudaryti su partneriu (-iais) jungtinės veiklos sutartį, kurioje būtų nustatytos tarpusavio teisės ir pareigos įgyvendinant projektą.

2.14. Projektas turi atitikti šio Aprašo nustatytus bendruosius reikalavimus.

2.15. Projektas turi atitikti šiuos specialiuosius projektų atrankos kriterijus, patvirtintus 2014–2020 metų Europos Sąjungos fondų investicijų veiksmų programos Stebėsenos komiteto 2016 m. kovo 24 d. posėdžio nutarimu Nr. 44P-13.1 (15) (toliau – specialieji projektų atrankos kriterijai):

1) projektas turi atitikti vietos plėtros strategijos uždavinį: Įgyvendinti darbingų neaktyvių gyventojų verslo (užimtumo) akseleravimo programas, skatinti socialinio verslo plėtrą per bendruomenes bei nevyriausybines organizacijas;

2) projekte privalo dalyvauti ne mažiau nei 5 unikalūs asmenys, projekto veiklų dalyviai (įskaitant visas tikslines grupes). Skaičiuojami dalyviai kurie atitinka Aprašo 2.18 punktą, o tam pačiam dalyviui esant keliose projekto veiklose – asmuo skaičiuojamas kaip vienas dalyvis.

2.16. Teikiamų pagal Aprašą projektų veiklos turi būti baigtos per 36 mėnesius nuo sutarties pasirašymo, bet ne vėliau nei 2021 m. gruodžio 31 d.

2.17. Projekto veiklos turi būti vykdomos vietos plėtros strategijos įgyvendinimo teritorijoje arba besiribojančioje teritorijoje, esančioje Lietuvos Respublikoje, jei jas vykdant sukurti produktai, rezultatai ir nauda atitenka gyventojams.

2.18. Tinkamos projekto tikslinės grupės (t. y. asmenų socialinės grupės, į kurias turi būti orientuotas pagal Aprašą finansuojamas projektas) yra:

2.18.1. Vykdant Aprašo nurodytas veiklas – darbingi gyventojai, kurie yra:

1) ekonomiškai neaktyvūs asmenys;

2) bedarbiai (netaikoma neformalaus profesinio mokymo ir praktinių darbo įgūdžių įgijimo, ugdymo darbo vietoje veiklų vykdymo atveju).

2.19. Projektu turi būti siekiama šių Priemonės įgyvendinimo stebėsenos rodiklių:

1) priemonės įgyvendinimo stebėsenos produkto rodiklio „BIVP projektų veiklų dalyviai (įskaitant visas tikslines grupes)“ (rodiklio kodas – P.S.376);

2) priemonės įgyvendinimo stebėsenos produkto rodiklio „Projektų, kuriuos visiškai arba iš dalies įgyvendino socialiniai partneriai ar NVO, skaičius“ (rodiklio kodas – P.B.020);

2.20. Projekto vykdytojas turi Vilniaus VVG teikti informaciją, reikalingą Priemonės įgyvendinimo stebėsenos rezultato rodiklio ,,Socialinių partnerių organizacijose ar NVO savanoriaujantys dalyviai (vietos bendruomenės nariai) praėjus 6 mėnesiams po dalyvavimo ESF veiklose“ (rodiklio kodas – R.S.378) pasiektai reikšmei nustatyti, t. y. apibendrintą informaciją apie asmenis, kurie buvo įtraukti į projekto įgyvendinimą kaip projekto veiklų dalyviai ar projekto veiklų vykdytojai (asmens vardas, pavardė, gyvenamoji vieta (miestas, gatvė)) ir kontaktinė informacija (elektroninio pašto adresas ir telefono numeris).

2.21 Projekte negali būti numatyti apribojimai, kurie turėtų neigiamą poveikį lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Projekto veiklos ir rezultatai turi būti prieinami visiems dalyviams, turintiems skirtingų poreikių (judėjimo, klausos ar kitą negalią turintiems asmenims, valstybinės kalbos nemokantiems asmenims ir pan.):

1) projekto veiklos prireikus turi būti organizuojamos patalpose, prieinamose judėjimo, regos ar kitą negalią turintiems asmenims;

2) projekto medžiaga prireikus turi būti pritaikyta regos ar kitą negalią turintiems asmenims, valstybinės kalbos nemokantiems asmenims;

3) vykdant projekto veiklas prireikus turi būti užtikrintas vertimas į gestų ar kitą kalbą.

2.22. Projekte neturi būti numatyti veiksmai, kurie turėtų neigiamą poveikį darnaus vystymosi principo įgyvendinimui.

2.23. Projekte numatytos pagal Priemonę finansuojamos veiklos negali būti finansuojamos ar finansuotos iš kitų nacionalinių, tarptautinių programų ir (arba) ES fondų lėšų, dėl ko atsirastų rizika tas pačias išlaidas apmokėti antrą kartą.

1. **VIETOS PLĖTROS PROJEKTINIŲ PASIŪLYMŲ ATRANKOS KRITERIJAI IR JŲ VERTINIMO BALAI**
2. Vietos plėtros projektinių pasiūlymo atrankos kriterijus sudaro:
   1. Bendrieji administracinės atitikties bei naudos ir kokybės kriterijai;
   2. Specialieji naudos ir kokybės kriterijai.
3. Bendrieji vietos plėtros projektinių pasiūlymų administracinės atitikties kriterijai:
   1. vietos plėtros projektinis pasiūlymas pateiktas kvietime atrankai nustatytu terminu ir būdu;
   2. vietos plėtros projektinis pasiūlymas pateiktas pagal aprašo 2 priede pateiktą formą;
   3. vietos plėtros projektinis pasiūlymas atitinka kvietime atrankai nustatytus reikalavimus: **neviršijama nustatyta didžiausia galima projektui skirti finansavimo lėšų suma,** tinkamas vietos plėtros projektinio pasiūlymo pareiškėjas ir partneris(-iai), suplanuotos **remiamos veiklos bei** tinkamos finansuoti išlaidos;
   4. vietos plėtros projektinis pasiūlymas prisideda prie Priemonės uždavinio „*Įgyvendinti darbingų neaktyvių gyventojų verslo (užimtumo) akseleravimo programas, skatinti socialinio verslo plėtrą per bendruomenes bei nevyriausybines organizacijas.“* įgyvendinimo ir rezultato bei produkto rodiklių pasiekimo;
   5. vietos plėtros projektinis pasiūlymas prisideda prie Vilniaus miesto vietos plėtros 2016 – 2022 metų strategijos tikslo, uždavinio (-ių) ir veiksmo (-ų) įgyvendinimo, numatytų tikslo rezultato ir veiksmo produktų rodiklių pasiekimo;
   6. vietos plėtros projektiniame pasiūlyme numatytas ne mažesnis nei kvietime atrankai nustatytas prisidėjimas;
   7. pagrįsta, kad rezultatai bus prieinami gyvenamosios vietovės bendruomenei;
   8. kartu su vietos plėtros projektinis pasiūlymu pateikti kvietime atrankai nustatyti dokumentai (jei taikoma).

5. Specialieji naudos ir kokybės kriterijai .

5.1. Projektas turi atitikti šiuos specialiuosius projektų atrankos kriterijus, patvirtintus 2014 - 2020

metų Europos Sąjungos fondų investicijų veiksmų programos Stebėsenos komiteto 2016 m. kovo 24 d. posėdžio nutarimu Nr. 44P-13.1 (15) (toliau – specialieji projektų atrankos kriterijai):

1) projektas turi atitikti vietos plėtros strategijos 1.1. uždavinį: Įgyvendinti darbingų neaktyvių gyventojų verslo (užimtumo) akseleravimo programas, skatinti socialinio verslo plėtrą per bendruomenes bei nevyriausybines organizacijas.

2) projekte privalo dalyvauti ne mažiau nei 5 individualūs asmenys, projekto veiklų dalyviai (įskaitant visas tikslines grupes);

3) teikiamų pagal Aprašą projektų veiklos turi būti baigtos per 36 mėnesius nuo sutarties pasirašymo, bet ne vėliau nei 2021 m. gruodžio 31 d.;

4) projekto veiklos turi būti vykdomos vietos plėtros strategijos įgyvendinimo teritorijoje arba besiribojančioje teritorijoje, esančioje Lietuvos Respublikoje, jei jas vykdant sukurti produktai, rezultatai ir nauda atitenka gyventojams.

5.2 Tinkamos projekto tikslinės grupės (t. y. asmenų socialinės grupės, į kurias turi būti orientuotas pagal Aprašą finansuojamas projektas) yra darbingi gyventojai, kurie yra:

1) ekonomiškai neaktyvūs asmenys;

2) bedarbiai (netaikoma neformalaus profesinio mokymo ir praktinių darbo įgūdžių įgijimo, ugdymo darbo vietoje veiklų vykdymo atveju).

5.3.Vietos plėtros projektinių pasiūlymų naudos ir kokybės kriterijai:

|  |  |  |
| --- | --- | --- |
| Eil. Nr. | Kriterijus | Maksimalus balų skaičius |
| 1\* | Pagrįsta vietos plėtros projektiniu pasiūlymu sprendžiama problema (nurodytos priežastys, lėmusios projekto įgyvendinimą).  Problema nenurodyta ir nepagrįsta arba nurodyta, tačiau nepagrįsta – 0  Problema nurodyta ir iš dalies pagrįsta – 10  Problema nurodyta ir pilnai pagrįsta, tačiau nėra pagrįstas ryšys su projektu – 15.  Problema nurodyta, pilnai pagrįsta, pagrįstas ryšys su planuojamu įgyvendinti projektu – 20 | 20\*  (privalomas minimalus balų skaičius – 10) |
| 2\* | Pasirinktas projekto tikslas (-ai), uždavinys (-ai) ir veikla (-os) užtikrina Vilniaus miesto vietos plėtros 2016 – 2022 metų strategijos (VPS) veiksmo (-ų) įgyvendinimą.  Projekto tikslas, uždaviniai ir veiklos nekoreliuoja su VPS veiksmų įgyvendinimu, arba tikslas koreliuoja su VPS veiksmų įgyvendinimu, tačiau uždaviniai ir veiklos ne, arba tikslas ir uždaviniai koreliuoja su VPS veiksmų įgyvendinimu, tačiau veiklos ne – 0  Projekto tikslas ir uždaviniai ir veiklos koreliuoja su VPS veiksmų įgyvendinimu, tačiau nėra pagrįsta kaip jos užtikrins VPS veiksmų įgyvendinimą – 10  Projekto tikslas ir uždaviniai ir veiklos koreliuoja su VPS veiksmų įgyvendinimu, tačiau nepakankamai aiškiai pagrįsta kaip jos užtikrins VPS veiksmų įgyvendinimą – 15  Projekto tikslas ir uždaviniai ir veiklos koreliuoja su VPS veiksmų įgyvendinimu, ir yra aiškiai pagrįsta kaip jos užtikrins VPS veiksmų įgyvendinimą – 20 | 20\*  (privalomas minimalus balų skaičius – 10) |
| 3 | Kiekvienai veiklai nurodyti fiziniai rodikliai ir jų siektinos reikšmės yra realios, pasiekiamos ir pagrįstos  Fiziniai rodikliai visiškai negrįsti, nekoreliuoja su pačiomis veiklomis – 0  Fiziniai rodikliai koreliuoja su veiklomis, tačiau nėra pagrįsti ir realūs pasiekti – 2  Fiziniai rodikliai atrodo realūs ir pasiekiami, tačiau nėra pagrįsti – 5  Fiziniai rodikliai atrodo realūs ir pasiekiami, tačiau nepakankamai pagrįsti – 8  Fiziniai rodikliai atrodo realūs ir pasiekiami ir aiškiai pagrįsta kaip bus pasiekti – 10 | 10 |
| 4 | Vietos plėtros projektinio pasiūlymo įgyvendinimui prašomos skirti lėšos (projekto biudžetas) yra detalizuotos ir pagrįstos (prašomos lėšos bus naudojamos taupiai ir efektyviai, sukuriama nauda atitinka sąnaudas, kurių reikia planuojamiems rezultatams pasiekti), susijusios su veiklomis.  Projekto biudžetas nėra detalizuotas ir pagrįstas, nesusijęs su veiklomis – 0  Projekto biudžetas yra detalizuotas, tačiau nepagrįstas – 2  Projekto biudžetas detalizuotas, susietas su veiklomis, tačiau nepagrįstas – 5  Projekto biudžetas detalizuotas, susietas su veiklomis ir iš dalies pagrįstas – 8  Projekto biudžetas detalizuotas, susietas su veiklomis ir pilnai pagrįstas – 10 | 10 |
| 5 | Vienam projekto veiklų dalyviui vidutiniškaitenkanti Aprašo nurodytoms veikloms vykdyti skiriamo finansavimo lėšų suma:  2000 Eur – 0;  mažiau nei 2000 eurų – 2;  mažiau nei 1400 eurų – 5;  mažiau nei 800 eurų – 8;  mažiau nei 400 eurų – 10. | 10 |
| 6 | Suplanuota įtraukti socialinius partnerius, asocijuotas darbdavių organizacijas ar NVO, partnerių dalyvavimas pagrįstas (yra aišku dėl ko partneris įtrauktas). Partnerių skaičius:  Partneriai nenumatyti – 0;  numatytas 1 partneris – 3;  numatyti 2 partneriai – 6;  numatyti 3 partneriai – 8;  numatyti 4 ir daugiau partnerių – 10. | 10 |
| 7 | Numatytas nuosavas finansinis prisidėjimas:  7,5 proc. – 0;  7,6 – 9,9 proc. – 5;  10,00 – 14,9 proc. – 7;  15,00 – 19,9 proc – 8;  20,00 ir daugiau – 10. | 10 |
| 8 | Pareiškėjo patirtis vykdant paraiškoje nurodytą ar panašią veiklą (per pastaruosius 3 metus vykdyti projektai, kurių bendras biudžetas didesnis nei 3000 eurų ir projekto(-ų) veiklos tiesiogiai susiję su veiksmu, į kurį teikiama paraiška):  patirties nėra – 0;  patirtis yra, bet vykdytos veiklos silpnai/netiesiogiai susijusios su veiksmu, į kurį teikiama paraiška – 5;  patirtis yra, vykdytos veiklos tiesiogiai susijusios su veiksmu, į kurį teikiama paraiška – 10. | 10 |
|  | Maksimali galima balų suma | 100\*\*  (minimalus balų skaičius – 40) |

*\* Šie kriterijai yra privalomi- jei bent viename projektas nesurenka bent 10 balų – projektas atmetamas*

*\*\* Minimalus bendras surenkamų balų skaičius 40, jei projektas surenka mažiau – yra atmetamas.*

6. Projekto išlaidos turi atitikti šio Aprašo taikomus reikalavimus išlaidoms ir žemiau nurodytus reikalavimus:

6.1. Projekto finansuojamoji dalis gali sudaryti ne daugiau kaip 92,5 proc. visų tinkamų finansuoti projekto išlaidų.

6.2. Pareiškėjas privalo savo ir (arba) kitų šaltinių lėšomis (savivaldybių biudžeto ir (ar) privačiomis lėšomis) (toliau – pareiškėjo lėšos), ir (arba) nepiniginiu įnašu prisidėti prie projekto finansavimo ne mažiau nei 7,5 proc. visų tinkamų finansuoti projekto išlaidų.

6.3. Pareiškėjas savo iniciatyva ir savo lėšomis gali prisidėti prie projekto įgyvendinimo didesne, nei reikalaujama, lėšų suma.

6.4. Galima projektui skirti finansavimo lėšų suma nuo 10000 eurų iki didžiausios galimos projektinių pasiūlymų sumos pagal Veiksmus:

1) Darbo paieškos, verslo idėjos vystymo pagalbos teikimas darbingiems neaktyviems asmenims, pasitelkiant savipagalbos/ problemų sprendimo grupes. Didžiausia galima projektinių pasiūlymų suma 32431,20 eurų;

2) Paramos socialinio verslo kūrimuisi teikimas darbingiems neaktyviems gyventojams. Didžiausia galima projektinių pasiūlymų suma 37000 eurų;

3) Verslo pradžiai reikalingos įrangos laikinas suteikimas. Didžiausia galima projektinių pasiūlymų suma 43000 eurų;

4) Motyvacinių, informacinių, darbo paieškos mokymų ir renginių organizavimas bedarbiams ir ekonomiškai neaktyviems asmenims. Didžiausia galima projektinių pasiūlymų suma 29000 eurų;

6.5. Projekto tinkamų finansuoti išlaidų dalis, kurios nepadengia projektui skiriamo finansavimo lėšos, ir netinkamos finansuoti išlaidos turi būti finansuojamos iš pareiškėjo lėšų.

1. **KVIETIMAS TEIKTI VIETOS PLĖTROS PROJEKTINIUS PASIŪLYMUS ATRANKAI**

7.Vilniaus VVG skelbia kvietimą teikti vietos plėtros projektinius pasiūlymus atrankai (toliau – kvietimas atrankai) viešai prieinamose internetinėse svetainėse www.vilnius.lt ir www.vilniausvvg.lt;

8.Vietos plėtros projektinių pasiūlymų teikimo laikotarpis nustatomas ne trumpesnis kaip 1 mėnuo nuo kvietimo atrankai paskelbimo.

9.Miesto VVG, ne vėliau kaip per 10 darbo dienų nuo kvietimo atrankai termino paskelbimo, surengia mokymus vietos plėtros projektinių pasiūlymų rengėjams.

10.Mokymų data nurodoma kvietime atrankai.

11.Vilniaus VVG gali skelbti papildomą kvietimą atrankai teikti rezervinius vietos plėtros projektinius pasiūlymus.

12.Kvietime atrankai nurodomas Vilniaus VVG paskirtas asmuo, kuris teikia konsultacijas vietos plėtros projektinių pasiūlymų pareiškėjams vietos plėtros projektinių pasiūlymų rengimo laikotarpiu.

1. **VIETOS PLĖTROS PROJEKTINIŲ PASIŪLYMŲ VERTINIMAS**

13.Vietos plėtros projektinius pasiūlymus vertina Vilniaus VVG paskirti vietos plėtros projektinių pasiūlymų vertintojai (toliau – vertintojai).

14.Vertintojų veiklą organizuoja ir koordinuoja Vilniaus VVG Direktorius.

15.Vertintojais yra asmenys, kurie atitinka šiuos reikalavimus :

* 1. turi ne mažiau kaip 3 metus darbo patirties projektų vertinimo ir/arba vykdymo srityje;
  2. neturi sąsajų su vertinamų vietos plėtros projektinių pasiūlymų pareiškėjais ar jų partneriais, dėl ko galėtų kilti interesų konfliktas;

16.Vilniaus VVG kolegialaus valdymo organo nariai negali būti skiriami vertintojais.

17.Jei Vilniaus VVG teikia vietos plėtros projektinį pasiūlymą, jo vertinimui pasitelkiami ne mažiau kaip trys vertintojai, kurie neturi darbo santykių su Vilniaus VVG ir Vilniaus VVG nariais ir/arba nėra jų kolegialių organų nariai.

18.Prieš atlikdamas vietos plėtros projektinių pasiūlymų vertinimą, vertintojas turi patvirtinti savo konfidencialumą ir nešališkumą, pasirašydamas aprašo 2 priede nustatytą konfidencialumo ir nešališkumo deklaraciją.

19.Vilniaus VVG Direktorius užtikrina, kad paskirto vertintojo vietos plėtros projektinių pasiūlymų vertinimai nesukeltų interesų konflikto.

20.Vietos plėtros projektiniai pasiūlymai vertinami vadovaujantis aprašo II skyriuje nustatytais atrankos kriterijais ir jų vertinimo balais. Prasidėjus vietos plėtros projektinių pasiūlymų vertinimui jų atrankos kriterijai ir vertinimo balai negali būti keičiami.

21.Už vietos plėtros projektinių pasiūlymų vertinimo ir vertinimo ataskaitų kokybę atsako Vilniaus VVG Direktorius, kuris organizuoja ir koordinuoja vietos plėtros projektinių pasiūlymų vertintojų veiklą.

22.Vietos plėtros projektinio pasiūlymo vertinimo etapai:

* 1. administracinės atitikties vertinimas;
  2. naudos ir kokybės vertinimas.

23.Administracinės atitikties vertinimą pagal Aprašo 3 priede nustatytą formą, vadovaudamasis Aprašu, ne vėliau kaip per 10 darbo dienų, pasibaigus vietos plėtros projektinių pasiūlymų pateikimo terminui, atlieka vienas arba du vertintojai, paskirti Vilniaus VVG.

24.Vertintojui nustačius, kad vietos plėtros projektinis pasiūlymas neatitinka administracinės atitikties vertinimo kriterijų, Vilniaus VVG raštu arba elektroniniu paštu kreipiasi į vietos plėtros projektinio pasiūlymo teikėją ir nustato ne trumpesnį kaip 2 darbo dienų terminą trūkumams pašalinti. Per nustatytą terminą vietos plėtros projektinio pasiūlymo teikėjui nepašalinus nustatytų trūkumų, vertintojas parengia administracinės atitikties vertinimo išvadą, nurodydamas, kad vietos plėtros projektinis pasiūlymas neatitinka administracinės atitikties vertinimo kriterijų.

25.Tais atvejais, kai vertintojas pateikia pagristą išvadą, kad projektas neatitinka esminių administracinės atitikties vertinimo kriterijų, gali būti priimtas sprendimas pasiūlymą atmesti nesikreipiant dėl nustatytų trūkumų šalinimo.

26.Atlikus vietos plėtros projektinio pasiūlymo administracinės atitikties vertinimą ir nustačius jo atitikimą administracinės atitikties vertinimo kriterijams, atliekamas vietos plėtros projektinio pasiūlymo naudos ir kokybės vertinimas ne vėliau kaip per 20 darbo dienų, pasibaigus vietos plėtros projektinių pasiūlymų pateikimo terminui.

27.Vietos plėtros projektinio pasiūlymo naudos ir kokybės vertinimą atlieka ne mažiau kaip du vertintojai . Vietos plėtros projektinio pasiūlymo naudos ir kokybės vertinimo negali atlikti vertintojas, kuris atliko to paties vietos plėtros projektinio pasiūlymo administracinės atitikties vertinimą.

28.Atlikus vietos plėtros projektinio pasiūlymo naudos ir kokybės vertinimą, vietos plėtros projektinio pasiūlymo galutinis vertinimas nustatomas išvedant visų vertintojų skirtų balų vidurkį.

29.Atlikęs vietos plėtros projektinio pasiūlymo naudos ir kokybės vertinimą, kiekvienas vertintojas nurodo projektinio pasiūlymo įgyvendinimui siūlomą skirti finansavimo sumą pagal PFSA tinkamoms finansuoti išlaidoms apmokėti (toliau – finansavimo suma). Jei vertintojų nuomonės išsiskiria dėl vietos plėtros projektiniam pasiūlymui siūlomos skirti finansavimo sumos, vietos plėtros projektinio pasiūlymo galutinė finansavimo suma nustatoma apskaičiuojant visų vertintojų skirtų finansavimo sumų vidurkį.

30.Jeigu vietos plėtros projektinio pasiūlymo naudos ir kokybės vertinimo metu nustatyta finansavimo suma yra mažesnė už vietos plėtros projektiniame pasiūlyme prašomą skirti finansavimo lėšų dydį, Vilniaus VVG raštu arba elektroniniu paštu kreipiasi į vietos plėtros projektinio pasiūlymo teikėją su siūlymu įgyvendinti vietos plėtros projektinį pasiūlymą už nustatyto dydžio skiriamų finansavimo lėšų sumą.

31.Vietos plėtros projektinio pasiūlymo teikėjui per 2 darbo dienas nepateikus Vilniaus VVG atsakymo, laikoma, kad vietos plėtros projektinio pasiūlymo teikėjas atsisako įgyvendinti vietos plėtros projektinį pasiūlymą. Vietos plėtros projektinio pasiūlymo teikėjui sutikus su nustatyta finansavimo suma, kuri yra mažesne nei vietos plėtros projektiniame pasiūlyme prašoma skirti finansavimo suma, per Vilniaus VVG nustatytą terminą suderinus su Vilniaus VVG vietos plėtros projektinio pasiūlymo teikėjas gali mažinti veiklų apimtis ir/arba atsisakyti vykdyti dalį suplanuotų veiklų. Tokiu atveju vietos plėtros projektinio pasiūlymo teikėjas pateikia patikslintą vietos plėtros projektinį pasiūlymą ne vėliau kaip per 5 darbo dienas. Nepateikus Vilniaus VVG patikslinto vietos plėtros projektinio pasiūlymo laikoma, kad vietos plėtros projektinio pasiūlymo teikėjas atsisako įgyvendinti vietos plėtros projektinį pasiūlymą.

32.Vietos plėtros projektinių pasiūlymų vertintojai rengia ir Vilniaus VVG Direktoriui teikia vietos plėtros projektinių pasiūlymų vertinimo ataskaitą (toliau – vertinimo ataskaita) ne vėliau kaip per 20 dienų. Vertinimo ataskaitoje nurodo:

1. bendrą informaciją apie kvietimą atrankai;
2. informaciją apie vietos plėtros projektinius pasiūlymus, kuriuos siūloma finansuoti, nurodant kiekvienam vietos plėtros projektiniam pasiūlymui siūlomą skirti lėšų sumą ir balus;
3. informaciją apie vietos plėtros projektinius pasiūlymus, kurių siūloma nefinansuoti, nurodant kiekvienam vietos plėtros projektiniam pasiūlymui siūlomus skirti balus.

33.Vilniaus VVG Direktoriui nepritarus vietos plėtros projektinių pasiūlymų parengtai vertinimo ataskaitai, Vilniaus VVG Direktoriaus sprendimu nustatomas ne trumpesnis nei 2 darbo dienų terminas vertintojams atlikti pakartotinį vietos plėtros projektinių pasiūlymų vertinimą, parengti ir pateikti patikslintą vertinimo ataskaitą. VVG Direktoriui nepritarus vietos plėtros projektinių pasiūlymų vertintojų parengtai patikslintai vertinimo ataskaitai, Vilniaus VVG Valdybos sprendimu kvietimas atrankai gali būti nutraukiamas arba projektiniai pasiūlymai teikiami kitiems vertintojams pervertinimui.

Vilniaus VVG Valdybos sprendimu projektiniai pasiūlymai gali būti teikiami naujam pervertinimui.

34.Vietos plėtros projektinis pasiūlymas nefinansuojamas, jeigu:

* 1. vietos plėtros projektinio pasiūlymas neatitinka administracinės atitikties vertinimo kriterijų;
  2. vietos plėtros projektinis pasiūlymas naudos ir kokybės vertinimo metu įvertintas mažiau kaip 40 balų.

1. **VIETOS PLĖTROS PROJEKTŲ SĄRAŠŲ SUDARYMAS**
2. Vilniaus VVG Direktorius, atsižvelgdama į vertintojų vertinimo ataskaitoje pateiktą informaciją, sudaro:
   1. siūlomų finansuoti vietos plėtros projektinių pasiūlymų sąrašą;
   2. rezervinį vietos plėtros projektinių pasiūlymų sąrašą (jei taikoma);
   3. siūlomų nefinansuoti vietos plėtros projektinių pasiūlymų sąrašą (jei aktualu).

Aprašo 35 punkte nurodyti sąrašai sudaromi vietos plėtros projektinių pasiūlymų surinktų balų mažėjimo tvarka (daugiausiai balų surinkusiam vietos plėtros projektiniam pasiūlymui suteikiama pirma vieta ir t.t.). Vietos plėtros projektinius pasiūlymus įvertinus vienodu balų skaičiumi aukštesnė pozicija sąraše suteikiama tam vietos plėtros projektiniam pasiūlymui, kuriame numatytas didesnis lėšų prisidėjimas prie projekto įgyvendinimo.

36. Į aprašo 35.1 papunktyje nurodytą sąrašą įtraukiami vietos plėtros projektiniai pasiūlymai, kurių įgyvendinimui pagal Vilniaus miesto „Šiaurinės“ ir „Pietinės“ tikslinių teritorijų bei Žirmūnų ir Naujininkų seniūnijų vietos plėtros strategiją pakanka lėšų.

37. Jeigu Vilniaus VVG kvietime atrankai numatyta sudaryti rezervinį vietos plėtros projektų sąrašą, vietos plėtros projektiniai pasiūlymai, kurių įgyvendinimui lėšų nepakanka, įtraukiami į aprašo 35.2 papunktyje nurodytą sąrašą. Esant sutaupymų, Valdybai pritarus vietos plėtros projektiniai pasiūlymai iš aprašo 35.2 papunktyje nurodyto sąrašo eilės tvarka gali būti perkeliami į aprašo 33.1 papunktyje nurodytą sąrašą.

38. Vietos plėtros projektiniai pasiūlymai, atitinkantys vieną iš aprašo 34 punkte nurodytą sąlygą, įtraukiami į aprašo 35.3 papunktyje nurodytą sąrašą.

39. Aprašo 35 punkte nurodytus sąrašus tvirtina Vilniaus VVG Valdyba.

40. Vilniaus VVG Direktorius ne vėliau kaip per 5 darbo dienas nuo sąrašo (-ų) patvirtinimo raštu arba el. paštu informuoja vietos plėtros projektinių pasiūlymų teikėjus apie visus priimtus sprendimus, susijusius su pateiktu vietos plėtros projektiniu pasiūlymu.

41. Miesto VVG siūlomų finansuoti vietos plėtros projektų sąrašą kartu su vietos plėtros projektiniais pasiūlymais pateikia Vidaus reikalų ministerijai. Vidaus reikalų ministerija įvertina pateiktus vietos plėtros projektinius pasiūlymus. Jeigu atlikus vietos plėtros projektinio pasiūlymo vertinimą Vidaus reikalų ministerijos atsakingi darbuotojai nustato, kad vietos plėtros projektinis pasiūlymas neatitinka bent vieno Vietos plėtros strategijų atrankos ir įgyvendinimo taisyklių reikalavimo, Vidaus reikalų ministerija gali pateikti Vietos plėtros projektinio pasiūlymo dėl vietos plėtros projekto įgyvendinimo vertinimo išvada (toliau – išvada), kurioje nurodoma, kad vietos plėtros projektinis pasiūlymas negali būti įtrauktas į Vidaus reikalų ministerijos siūlomų finansuoti vietos plėtros projektų sąrašą.

42. Vilniaus VVG, ne vėliau kaip per 5 darbo dienas nuo išvados gavimo, informuoja vietos plėtros projektinių (-io) pasiūlymų (-o) pareiškėjus (-ą) raštu arba el. paštu.

43. Vilniaus VVG, atsižvelgdama į gautą išvadą, koreguoja aprašo 35 punkte nurodytus sąrašus ir patvirtina kaip tai numatyti Aprašu. Vadovaujantis pateikta išvada iš Aprašo 35.1 papunktyje nurodyto sąrašo išbraukiamas (-i) vietos plėtros projektinis (-iai) pasiūlymas (-ai) ir įtraukiamas (-i) į aprašo 35.3 papunktyje nurodytą sąrašą.

44. Direktoriui patvirtinus patikslintus pagal pateiktą išvadą aprašo 35.1 ir 35.3 papunkčiuose nurodytus sąrašus, Valdybai pritarus gali būti skelbiamas papildomas kvietimas atrankai.

1. **BAIGIAMOSIOS NUOSTATOS**

45. Vilniaus VVG gali pareikalauti pareiškėjus pateikti elektroninę paraiškos versiją.

46. Pareiškėjui prašant Vilniaus VVG pateikia projektinio pasiūlymo detalų vertinimą.

47. Prieš paskelbiant kvietimą atrankai, aprašas gali būti keičiami siekiant efektyvesnio Vilniaus miesto „Šiaurinės“ ir „Pietinės“ tikslinių teritorijų bei Žirmūnų ir Naujininkų seniūnijų vietos plėtros strategijos įgyvendinimo ir (arba) atsižvelgiant į vietos plėtros strategijos pakeitimus.

48. Paskelbus kvietimą atrankai ir vietos plėtros projektinių pasiūlymų vertinimo metu aprašas nekeičiamas.